Coruxo Fútbol Club

dereita|miniatura|Coruxo FC, 2023-24.
O **Coruxo Fútbol Club** é un equipo de fútbol galego da parroquia de Coruxo, pertencente ao concello de Vigo. Fundado en 1930, xoga no grupo I da Segunda Federación. O seu campo de fútbol é o campo do Vao, cunha capacidade para 1.500 espectadores.
miniatura|Campo do Vao.

## Historia 
O club naceu en 1930 tras fusionarse con outro equipo da zona, o *Mirambel*, para formar un conxunto que disputase varios torneos locais en Vigo e arredores, sendo o primeiro presidente do novo equipo Eduardo Costas Costas. A partir da fusión o equipo nútrese de xogadores da parroquia de Coruxo e arredores, e establécese un estadio para o Coruxo na Xunqueira do Vao. A súa primeira competición foi un torneo rexional, a *Liga do Val Miñor*.

O club sufriu unha parada durante a guerra civil española e non regresará ata 1945, cando todos os membros da xunta directiva con Eduardo Costas como presidente reúnen os medios para renovar a actividade do club. En 1947, o equipo pasa a estar federado pola Federación Española de Fútbol e comeza a competir de forma profesional. Posteriormente iría inscribindo a outros equipos de categorías inferiores.

Na súa longa historia xogou en numerosas ocasións en Terceira división, pero tamén viviu épocas máis escuras nas categorías inferiores do fútbol pontevedrés (Rexional Preferente Sur e Primeira Rexional). Destaca en especial a súa década dos anos sesenta, onde estivo en Terceira división durante oito tempadas consecutivas, dende 1959 ata 1967, e cando esa categoría era en realidade a terceira e non a cuarta, como na actualidade. Tamén estivo en Terceira entre 1984 e 1990, nas tempadas 1991-92 e 1995-96 e dende 2003 ata 2009. O seu mellor resultado foi na tempada 2006-07, cando quedou subcampión da categoría.

Disputou sen éxito a promoción de ascenso a Segunda B en tres ocasións:
* En 2005, cando perdeu contra o Real Oviedo por 0-0 e 1-0, en primeira rolda.
* En 2007, cando perdeu contra o Toledo por 2-0 e 2-2, en primeira rolda.
* En 2008, cando perdeu contra o Alzira por 0-2 e 2-2, en primeira rolda

Finalmente, na tempada 2009-10 logra o seu primeiro ascenso a Segunda División B tras gañar a AD Parla, SD Oyonesa e La Roda CF nas respectivas eliminatorias sendo Josiño Abalde adestrador. Na súa primeira tempada na nova categoría consegue a permanencia na última xornada acabando na 14ª posición, logo dunha tempada regular na que só ocupou posicións de descenso na 2ª xornada. Na tempada 2011-12 acaba en 11ª posición. Nas seguintes tempadas mantívose na zona media da táboa sendo as súas mellores clasificacións os dous oitavos postos logrados na 2014/15 e na 2016/17. Con todo, na tempada 2017/18 rematou en 16º lugar, Rafa Sáez abandonando o conxunto despois de catro tempadas polos perigosos resultados a dous xornadas do final o seu segundo Jacobo Montes tomando o relevo, o que obrigou ao equipo a xogar a promoción de permanencia contra o Mérida AD, logrando superar a eliminatoria pola regra do gol en campo contrario tras empatar 2-2 no Estadio Romano e 0-0 no Vao. 

O conxunto viuse afectado pola vaga de incendios do 2017, que o 15 de outubro dese ano consumiu o 85 % da masa forestal da parroquia, ademais das instalacións deportivas de de Fragoselo. Para previr a entrada de animais no Campo do Vao tívose que atar o valado publicitario. Segundo as palabras de Javier Maté exadestrador, e daquela director deportivo, o Coruxo botou en falla máis asistencia por parte do RC Celta, conxunto dominante do fútbol vigués que estivo moi pouco implicado na traxedia. 

En novembro de 2019, con Míchel Alonso como adestrador, o Coruxo conseguiu por primeira vez  a clasificación  para a Copa do Rei, ao lograr meterse nas semifinais da Copa Federación, tras eliminar no Estadio Helmántico ao Salamanca na quenda de penaltis cunha actuación estelar do porteiro xuvenil de 18 anos Pablo Brea, que parou tres dos lanzamentos dende os nove metros. A eliminatoria da Copa do Rei, correspondente á primeira rolda, xogouse a partido único o 17 de decembro no Campo do Vao, fronte ao CD Mirándés, de Segunda División. No minuto 92 o Coruxo gañaba por 4-3, cando o árbitro sinalou un polémico penalti a favor do Mirandés, co que estes empataron o partido e forzaron a prórroga. Acto seguido o colexiado expulsou a José Barril e Borja Yebra, polo que o equipo local tivo que afrontar o tempo extra con 9 xogadores. Finalmente o Mirandés marcou o 4-5 no minuto 118 e apeou ao Coruxo da competición. A actuación arbitral foi duramente criticada tanto polo adestrador como polo propio club. 

Coa entrada da tempada 2020/21 tamén marcada pola Covid o que levou por conseguinte a reforma competición, o Coruxo xogaría nun dos 2 subgrupos nos que se dividía a Segunda División B Grupo 1, concretamente no Subgrupo A formado por 10 conxuntos galegos e castelán leoneses.

Dado os bos resultados da anterior tempada, o Coruxo acadou unha clasificación automática ás fases previas da Copa do Rei de fútbol está sendo a súa terceira participación na competición, a proba de lume produciría o 16 de decembro do 2020 ante o Málaga no campo do Vao no cal os locais serían superados polos andaluces nun contundente 0-4, sendo para o conxunto vigués o punto final no seu camiño na copa. 

A pesar do mal comezo atribuído tanto polo corpo técnico coma os xogadores ao rápido formato de competición, esta liga de rachas tamén levaría a ledicia as bocas dos seareiros cando os de Míchel Alonso acadaron o 7 de febreiro unha vitoria histórica ante o xigante galego acabado de descender, o Deportivo da Coruña no campo do Vao por 2-0. 

Quedando fóra tanto da clasificación para o play off a Segunda División coma a certificación á nova Primeira División RFEF, cos 20 puntos acadados ó Coruxo non lle quedou outra que buscar a permanencia na nova Segunda División RFEF na que entraba como o terceiro conxunto con mellores datos de competición por detrás do Pontevedra Club de Fútbol e o Real Oviedo B ademais de estar empatado a puntos co Lealtad Villaviciosa, a vista por abaixo non era moito mellor só levando un punto de dianteira do Salamanca.

Aínda así, o Coruxo soubo sacar todo o seu potencial cando máis facíalle falta, acumulando un total de 16 puntos nesta fase rendas resultado de 4 empates e 4 vitorias, saíndo invicto da fase, clasificándose como primeiros de grupo con 36 puntos asegurando a continuidade na 2 División RFEF xunto co Pontevedra Club de Fútbol e o Salamanca.

Na última rolda de prensa da tempada o adestrador Míchel Alonso faría oficial ante os medios despois de que especulacións sobre o seu futuro estiveran presentes na actualidade informativa, que ese sería o seu último ano no club, recadando na conseguinte tempada na SD Formentera.
miniatura|Centro Deportivo Municipal de Pardellas.
A imposibilidade de xogar no campo do Vao dadas as obras comezadas no verán, renovacións do céspede de herba natural e sistema de alumeado, que marcarían profundamente toda a tempada 2021/2022, xa que os encontros pasarían a disputarse no campo de Pardellas en Ponteareas e despois en Fragoselo.

O sucesor de Míchel Alonso sería Gonzalo Fernández Álvarez 'Gonza' que lideraría o Coruxo por un total de 13 xornadas colleitando resultados moi dispares (11 puntos dos 39 posibles por aquel entón) e por debaixo das ambicións que a entidade tiña para esta tempada, moitos efectos condicionarían está mala racha como o cambio de xogo a un sistema máis ofensivo descoidando a defensa ou o desterro a Ponteareas para cada partido coma locais.Isto trataríase de corrixir coa mudanza a Fragoselo pero sen moito éxito, un dobre empate ante o filial do Leganés e co Bergantiños Fútbol Club nas Eiroas sen unha melloría real marcarían o remate da xestión do técnico.

Ata o final da tempada volverían a dirixir o Coruxo uns vellos coñecidos coma os irmáns Montes, Jacobo Montes establecería cambios na forma de xogo esa consistencia ademais de facer Fragoselo algo máis ca un lugar de adestramento serían os maiores revulsivos para unha revolución total do Coruxo na segunda volta da competición. Recadando 19 puntos no seu segundo campo, o Coruxo chegaría a ser recoñecido coma o mellor conxunto do que ía de segunda volta. O derbi ante o Pontevedra Club de Fútbol do 22 de marzo sendo a volta definitiva ao Vao rematando cun 2-2.

Pese a estar de volta no Vao con 38 puntos no marcador os tropezos chegarían coas visitas a campos rivais xa que aínda quedaba moito que ollar por arriba e por abaixo, empates e derrotas ante rivais directos coma o SD Compostela, Leganés B ou sorpresas coma o debutante Clube Deportivo Arenteiro, deixaron ao Coruxo con moito que facer sendo nas derradeiras xornadas da competición onde acadando 9 puntos podería ratificar a súa presenza tanto na seguinte tempada coma no Playoff a Primeira RFEF.

Coma confirmaría o capitán Antón de Vicente, o esforzo colectivo do conxunto permitiu darlle un xiro total a tempada, saír dunha situación dramática e recobrar aqueles obxectivos e ideas descartados por moitos.

Todas as cartas estaban na mesa para a fase de promoción de ascenso, o sorteo en Las Rozas coa ominosa caída ao chan da bóla do Coruxo confirmaría o reencontro coa Peña Deportiva adestrada polo técnico de Folgoso do Courel Manolo González.

O partido tomaría lugar en terras alacantinas exactamente no campo da Nucía Club de Fútbol sendo terreo neutral a horario unificado, o Coruxo dominou o encontro chegando a dar dúas veces cos paus da Peña Deportiva, o encontro decidiuse de forma rigorosa coa expulsión no minuto 88 dun xogador chave para o Coruxo o  dianteiro marroquí Youssef Al Watani, a estratexia dos verdes desamparada polo colexiado derivando nos dous goles da Peña Deportiva na prórroga rematando o periplo da promoción.

Tralo doce adoita vir a complexidade e así foi na tempada 2022/2023 a terceira dos Irmáns Montes ao fronte dos verdes, quizais foi cuestión de fatiga despois do esforzo de titáns da tempada anterior pero Montes e os seus acumularían 29 puntos en 23 xornadas(7 vitorias, 8 empates e 8 derrotas) uns resultados mediocres que porían o Coruxo en zonas de perigo, a destitución dos Montes era inevitable e pese os seus logros o seu colapso foi inminente. Non era ningún segredo o rol prominente que xogaba un adestrador histórico coma Javier Maté durante os últimos anos de Jacobo Montes sendo o seu adestrador de porteiros pero si sorprendeu a moitos cando a dirección do Coruxo apostou pola súa experiencia para tratar de salvar os mobles e a categoría. Javier Maté con Xurxo Otero así o farían pero sufrindo ata o final tomando lugar nun empate da xornada 33, alí os verdes atoparíanse cun moi descendido Bergantiños Fútbol Club, o gol de Lisandro Focareta acabando co momentum do conxunto de Carballo, a tempada pecharía con 46 puntos e a responsabilidade do adestrador Maté cumprida. 

A chegada de David de Dios dende o Rápido de Bouzas marcaría as seguintes tempadas, na tempada 2023/2024 o adestrador vigués lideraría un Coruxo con certas luces pero sen enganchar unha dinámica duradeira o cal significou que o final sería estreito xa que o conxunto verde quedaría só a dous puntos do descenso, non sairían as contas para a ledicia tampouco na tempada 2024/2025 na que o Coruxo sufriu profundamente baixo súa tutela, David De Dios dirixiu os xogadores do Vao durante 26 xornadas cun balance negativo de de 8 vitorias, 6 empates e 12 derrotas; sendo a derrota co filial do Valladolid por dous goles o derradeiro golpe para o local. De Dios deixaría o Coruxo nunha posición precaria a falta de 8 xornadas con 30 puntos a dous do descenso e cos mesmos do equipo en zona de playoff de descenso o UD Llanera.

O seu sucesor para fuxir do buraco Javi Pereira sería escollido polos seus abraiantes números a fronte da UD Atios líder do grupo sur da Preferente naquel entón máis o seu paso pola canteira do Vao, Dende a xornada 27 co seu debut ante a SD Compostela o conxunto de Javi Pereira reafirmouse nunha continuidade e boa forma nos resultados, cunha única derrota no derbi de Pasarón cun Pontevedra Club de Fútbol líder, quince puntos cunha vitoria crucial na penúltima xornada nun encontro co filial do Racing de Santander grazas a un gol de Andriu no minuto 84 daríalle pé para unha xornada final na que só facíalle falta un punto para pechar a permanencia e co playout garantizado, o triunfo ante o Guijuelo por dous goles confirmaba sen dúbidas o remate dun traxecto verdadeiramente frenético. 

## Uniforme 
[dereita|miniatura|Xogadores do Coruxo FC nun encontro fronte ao [CCD Cerceda, 2018.]]

[dereita|miniatura|Xogadores do Coruxo celebrando un gol no campo do [Rápido de Bouzas.]]
* **Uniforme titular**: Camiseta verde, pantalón branco e medias verdes.
* **Uniforme alternativo**: Camiseta braquivermella, pantalón vermello e medias vermellas.

## Datos do club 
* Tempadas en 1ª: 0
* Tempadas en 2ª: 0
* Tempadas en 2ª RFEF: 16
* Tempadas en 3ª: 23
* Mellor posto na Segunda B: 5º (tempada 2019-20)
* Promocións de ascenso a Segunda B: 4 (1 ascenso)
* Promocións de ascenso a Primeira RFEF: 1
* Participacións na Copa do Rei: 4

### Historial na liga 
|valign="top" width=0%|

|valign="top" width=0%|

|valign="top" width=0%|

|}

## Adestradores 
*  Pedro Ferreira (2002–04)
*  Fonsi Valverde (2004–07)
* Javier Maté (2007–09)
*  Josiño Abalde (2009–12)
*  Antonio Gómez (2012–13)
* &nbsp;Rafa Sáez (2013–18)
* &nbsp;Jacobo Montes (2018–19)
* &nbsp;Míchel Alonso (2019–21)
* &nbsp;Gonzalo Fernández Álvarez 'Gonza' (2021)
* &nbsp;Jacobo Montes (2021–23)
* Javier Maté (2023)
* &nbsp;David de Dios (2023-25)
* &nbsp;Javier Fernández Pereira (2025-

## Palmarés 
* Subcampión da Terceira División de España (1): 2006–07
* **Copa Galicia (1)**: 1958-59
* **Fase Autonómica Galega da Copa RFEF (3)**: 2005/06, 2008/09, 2011/12
* **Copa Deputación (2)**: 2008-09, 2009-10

## Notas 
## Véxase tamén 
### Ligazóns externas 
* Web oficial